Diari Oficial de la Generalitat Valenciana


Sumari del DOGV 5078, del 25-08-2005 (2005/9738)

Informació pública de la modificació número 09 del pla general d'ordenació urbana relativa a diverses determinacions contingudes en el pla.
-------------------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9738


Organisme emissor
:   Ajuntament de Castelló de la Plana

Tipus de document
:   Anunci

Informació pública de la modificació número 09 del pla general d'ordenació urbana relativa a diverses determinacions contingudes en el pla. [2005/F9738]
  
El Ple de l'Ajuntament de Castelló de la Plana, en data 28 de juliol de 2005 va adoptar el següent acord:
  
«Vist l'expedient que s'està tramitant per a aprovar diverses modificacions del Pla General d'Ordenació Urbana agrupades sota el número 09 i els següents
  
Antecedents:
  
1) En data 1 de març de 2000 el conseller d'Obres Públiques, Urbanisme i Transports va aprovar amb caràcter definitiu els documents de la revisió del pla general d'ordenació urbana.
  
2) Durant el temps transcorregut des de la referida aprovació s'ha detectat que algunes determinacions tant normatives com de planimetria no resulten adequades, per la qual cosa és convenient la seua modificació, així mateix és necessari corregir alguns errors i,
  
Tenint en compte que:
  
I. El motiu de dur a terme la majoria de les modificacions elaborades ha sigut conseqüència de l'aplicació pràctica del pla general, que ha posat de manifest alguns problemes relatius a l'aplicació d'ordenances, tant generals com particulars i contradiccions entre alguns preceptes.
  
Així mateix, la mateixa evolució social i econòmica demanden major qualitat i serveis, la qual cosa ha dut a la corporació a reconsiderar alguns aspectes com ara nombre d'aparcaments exigibles, límits de profunditat en el subsòl, altures mínimes d'algunes peces de l'edificació, etc.
  
Per a facilitar el maneig del document de modificació, s'han format quatre grups, el primer relatiu a les ordenances generals; el segon relatiu a les ordenances particulars; el tercer relatiu al catàleg de dotacions ?zones verdes i fitxes de gestió- i el quart, relatiu a plans.
  
II. Les modificacions proposades no afecten el model territorial del pla general i pertanyen en la seua majoria a l'ordenació detallada.
  
III. El secretari general ha formulat diverses observacions relatives: a) en la modificació número 11 sobre ús del subsòl, article 101, se n'hauria de realitzar una revisió a fons, en el sentit de regular de forma ajustada a la llei l'apropiació del subsòl d'espais públics pels particulars; b) sobre la modificació número 16 pla parcial Lledó 2, convindria refondre la modificació de tal pla parcial amb el pla parcial originari i revisar el text de la modificació exposada al públic en el Butlletí Oficial de la Província de Castelló, atés que en este s'adverteixen errors, com és el títol del pla que es publica i la remissió que es fa al pla de 1984; c) en la modificació 18 sobre contradiccions en el pla parcial Censal, es proposa substituir les alineacions obligatòries per la determinació d'una profunditat mínima i màxima de façana en la UF-1 i UF-2, i hauria de justificar-se que la solució adoptada és la més adequada; d) en la modificació 20 sobre usos en l'ordenança Z-TD, ha d'advertir-se que si els usos d'oci han de ser complementaris no hi ha raó per a enumerar-los juntament amb els principals en el títol de l'ordenança. En definir l'ús complementari en l'apartat "11. Oci i recreació", hauria de limitar-se a ampliar els del grup A, però no permetre com a ús secundari totes les activitats o establiments propis de les categories B i C; e) en la modificació núm. 51 sobre usos en el planejament assumit, falta per introduir en cadascuna de les ordenances del planejament assumit pel pla general els usos que pogueren faltar-los o, almenys, una clàusula de revisió supletòria a les ordenances del pla general sobre usos que siguen aplicables. Les observacions realitzades hauran d'incorporar-se en el text de la modificació, almenys, abans de l'aprovació provisional.
  
IV. L'article 55.1 de la Llei Reguladora de l'Activitat Urbanística, determina que el canvi o substitució de determinacions en els plans, exigeix complir el mateix procediment legal previst per a la seua aprovació.
  
V. De l'article 57.1 A) i B) de la referida norma, es dedueix que els acords de suspensió de llicències, per a produir efectes, bastarà que siguen publicats en el Diari Oficial de la Generalitat Valenciana. L'acord d'exposició al públic produeix l'efecte suspensiu, sense que siga necessari ni exigible que l'esmentada resolució assenyale expressament les àrees afectades per la suspensió.
  
Per tot allò que s'ha exposat, vistos els informes de les assessores tècnica i jurídica de l'Agència de Desenvolupament Urbanístic i l'informe del secretari general de la corporació, atenent els preceptes abans citats, a proposta de la Comissió Informativa d'Urbanisme i Obres, s'acorda:
  
1. Exposar al públic pel termini d'un mes a efectes d'al·legacions, les modificacions del pla general consistents en:
  
I - Referents a ordenances generals
  
1. Article 042. Solars inedificables
  
2. Article 045. Mesurament d'altures
  
3. Article 052. Altures en edificació oberta unifamiliar
  
4. Article 055. Soterranis i semisoterranis
  
5. Article 057. Mesurament de l'edificabilitat
  
6. Article 059. Incoherència entre diferents articles que regulen el pati d'illa
  
7. Article 076. Aparcaments
  
8. Article 085.8. Ús: garatge-aparcament d'automòbils
  
9. Article 085.18. Ús: Habitatge
  
10. Article 090. Documentació llicència de parcel·lació
  
11. Article 101. Ordenació i ús del subsòl
  
II - Referents a ordenances particulars
  
12. Ordenances Z-0 i Z-1. Aclariment en l'apartat ?edificabilitat-
  
13. Ordenances Z-0 a Z-4. Pati d'illa
  
14. Ordenances Z-2, Z-3 i Z-6. Possibilitat d'edificar habitatge unifamiliar
  
15. Ordenança Z8-P23 (PERI 23)
  
16. Pla parcial Lledó 2.
  
17. Pla parcial Lledó 3. Paràmetres d'emplaçament
  
18. Pla parcial Censal. Ordenança Z8 PS1 i PS2
  
19. Ordenança ZI-1 i Z-T. Edificabilitat sobre parcel·la bruta
  
20. Ordenança Z-TD. Regulació usos permesos
  
III - Referents a catàleg de dotacions, zones verdes i fitxes de gestió
  
21. Rectificació de la fitxa de gestió de la unitat d'execució 01-UE-R (B), relatiu a la zona verda 599 i equipament 601
  
22. Modificació de la fitxa de gestió de la unitat d'execució 12-UE-R relativa a les condicions de connexió
  
23. Rectificació del catàleg de dotacions relatiu a les zones verdes 620 i 621
  
24. Rectificació del catàleg de dotacions relatiu a la zona verda 501
  
25. Rectificació fitxa de gestió de la unitat d'execució 39-UE-R
  
IV - Referents a plans
  
26. Correcció trama en plans, zona Germans Quintero
  
27. Correcció en plans de l'ordenança ZU-9A que ha de ser ZU.9B en la zona del PERI-19
  
28. Rectificació del nom de carrers, zones Tombatossals i centre històric
  
29. Error en la denominació de vials i assenyalament d'un vial existent: zona carretera Ribesalbes
  
30. Corregir en plans l'amplària dels passatges de UE-R
  
31. Atribució de l'ordenança Z-4 a una parcel·la situada en l'àmbit de l'antiga unitat d'execució 55 bis
  
32. Aplicació de l'ordenança de la zona, a la parcel·la situada entre la Ronda Magdalena i Germans Vilafanye
  
33. Modificació en els plans de ?volumetria en illes-
  
34. Excloure una parcel·la de l'àmbit de la unitat d'execució 56-UE-R
  
35. Exclusió d'una parcel·la i part d'una altra de l'àmbit de la unitat d'execució 23-UE-R
  
36. Exclusió d'una illa de l'àmbit de la 23-UE-I
  
37. Delimitació del vial existent, zona urbanització La Devesa
  
38. Delimitació de vial existent, zona Villalón
  
39. Grafiat vial F del pla parcial Racó de la Torreta
  
40. Delimitació de vial existent, carrer Espadilla
  
41. Vial en l'avinguda de l'Alcora
  
42. Alineacions en la partida del Senillar
  
43. Alineació en carretera de l'Alcora (zona urbanització La Devesa)
  
44. Entorn Basílica de Lledó. Accés a parcel·les a través de l'esplanada de la basílica
  
45. Accessos al Grup Roquetes
  
46. Alineacions en un tram de la CN-340
  
47. Ampliació de l'amplària del vial junt amb el cementeri
  
48. Qualificació com a sòl no urbanitzable protegit
  
49. Modificació traçat xarxa elèctrica
  
50. Consideració de distints pous utilitzats per FACSA
  
51. Aplicació dels usos del pla general a les zones de planejament assumit
  
2. Incorporar en el text de la modificació número 09 les observacions realitzades pel secretari general que figuren en l'apartat III d'aquest acord abans de l'aprovació provisional.
  
3. Suspendre l'atorgament de llicències i acords aprovatoris de programes en els àmbits afectats.»
  
La qual cosa es fa pública per al general coneixement i alhora s'adverteix que durant el termini d'un mes els qui estigueren interessats podran consultar l'expedient (de 09.00 a 14.00 hores, de dilluns a divendres, en les dependències de l'Agència de Desenvolupament Urbanístic situades en l'avinguda dels Germans, Bou, núm. 16), i presentar les al·legacions que hi creguen convenients; i a més se significa que la suspensió a què es refereix el número 3 anterior produirà efectes a partir de la publicació d'aquest anunci en el Diari Oficial de la Generalitat Valenciana.